Ματαράγκα Καρδίτσας

Η Ματαράγκα είναι το κεφαλοχώρι της Δημοτικής Ενότητας Άρνης του Δήμου Σοφάδων και ανήκει στην Περιφέρεια Θεσσαλίας, με 1.421 μόνιμους κατοίκους (απογραφή 2011)«ΦΕΚ αποτελεσμάτων ΜΟΝΙΜΟΥ πληθυσμού», σελ. 10615 (σελ. 141 του pdf). Έχει υψόμετρο 117 μέτρα από την επιφάνεια της θάλασσας. Οι περισσότεροι αποδίδουν την ονομασία του χωριού στο γεγονός ότι ήταν το μάτι (κέντρο) του κάμπου.

Ιστορία
Στις αρχές του 20ου αιώνα οι Τούρκοι που κατείχαν τη Ματαράγκα έφυγαν για την Κωνσταντινούπολη πουλώντας ή νοικιάζοντας τα χωράφια που είχαν στην κυριαρχία τους.
Το χωρίο σαν κοινότητα άρχισε να λειτουργεί από το 1914. Πριν ανήκε στον Δήμο Τιτανίου (σημερινό Παλαμά). Το 1922 έγινε απαλλοτρίωση και το επίσημο συνεργείο μοίρασε τα χωράφια με κλήρους, που ο καθένας περιελάμβανε 70 στρέμματα. Το 1933 μοιράστηκαν τα οικόπεδα και το χωριό απλώθηκε στην έκταση που είναι σήμερα. Παλιά ήταν μαζεμένο σε τρεις μαχαλάδες (συνοικίες). Ο ένας λεγόταν Μπελίδικο, ο άλλος Μπασιώτικο και μεταξύ αυτών ήταν ο τρίτος που λεγότανε Μισιακός. Τα σπίτια του κάθε μαχαλά επικοινωνούσαν το ένα με το άλλο και ήταν όλα ίδια.Εργασία Γυμνασίου Ματαράγκας

 Διοικητικά - Δημογραφικά 
Η Ματαράγκα αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτώνται στον τότε δήμο Τιτανίου. Το 1912 με το ΦΕΚ 261Α - 31/08/1912 αποσπάται από το δήμο Τιτανίου και ορίστηκε έδρα της ομώνυμης νεοϊδρυθείσας κοινότητας.  Σύμφωνα με το Πρόγραμμα «Καλλικράτης» αποτελεί την κοινότητα Ματαράγκας που υπάγεται στη δημοτική ενότητα Άρνης του Δήμου Σοφάδων.

Οι απογραφές πληθυσμού μετά τον Β΄ Παγκόσμιο Πόλεμο είναι:
Απογραφή1951196119711981199120012011Πληθυσμός2.0672.1061.8321.8211.7961.7251.421
Οι διατελέσαντες πρόεδροι της κοινότητας (μεταπολιτευτικά) είναι:Αποτελέσματα εκλογών στην Κοινότητα Ματαράγκας Καρδίτσας, ΕΕΤΑΑ

...
1956-1958 Σωτήριος Μπουντούρης
1979-1982 Θωμάς Βασιλείου
1983-1986 Βασίλειος Ζαρκινός
1987-1990 Κωνσταντίνος Κουτσιομάνης
1991-1998 Χαράλαμπος Παπαμαργαρίτης (τελευταίος κοινοτ
άρχης)

 Παραπομπές 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων